ISPANŲ KALBOS PAMOKOS PLANAS



Dalykas: ispanų kalba

Trukmė: 1 val. 45 min.

Pamokos pavadinimas: TikTok Influencer

Tema: Estar + gerundio vartojimas realiose situacijose.

Vieta: Katedros aikštė

Klasė: 6-7

Mokinių skaičius:  iki 30 mokinių 

Pamokos tikslas: Aktyviai tyrinėjant miesto erdves ir kuriant TikTok stiliaus reportažus, mokytis vartoti konstrukciją estar + gerundio, apibūdinant veiksmus, vykstančius šiuo metu.

Pamokos uždavinys: Aktyviai dalyvaudami išvykos veiklose, mokiniai gebės grupėse kurti trumpus vaizdo reportažus ir taisyklingai vartoti estar + gerundio, apibūdindami savo bei aplinkinių veiksmus.
Ugdomi gebėjimai: Sakytinė raiška (produkcija)
· Klausymas ir supratimas
· Bendradarbiavimas grupėje
· Kūrybiškumas
· Skaitmeninis raštingumas
Ugdomos kompetencijos: 
· Komunikavimo
· Pažinimo
· Kūrybiškumo
· Socialinė, emocinė ir sveikos gyvensenos
Įtrauktis: Užduotys atliekamos poromis arba grupėmis. Mokiniai gali rinktis skirtingus vaidmenis (influenceris, operatorius, režisierius, scenaristas) pagal savo gebėjimus ir poreikius.





Pamokos veiklos:

	PAMOKOS PLANAS

	1. Įvadas (10 min.)  
➢ Mokytoja pristato pamokos temą: Hoy aprenderemos a usar estar + gerundio para describir acciones que están pasando ahora mismo.
➢ Pakartojama konstrukcija (priedas 1):
· estoy grabando
· estás hablando
· está caminando
· estamos yendo
· están haciendo fotos
➢ Mokiniai suskirstomi į grupes po 2–4 asmenis.
➢ Kiekviena grupė pasiskirsto vaidmenimis:
· influenceris
· operatorius
· pagalbininkas (-ai)
➢ Pristatoma pagrindinė užduotis: Crear un vídeo TikTok describiendo lo que estáis haciendo durante el viaje y en la Plaza de la Catedral.

	2. Pamokos medžiagos pristatymas (10 min.)
➢ Mokiniams išdalijamas pagalbinis lapas su dažniausiai vartojamais veiksmažodžiais, sakiniais bei pagrindiniu žodynu (Priedas 1).
➢ Mokytoja pateikia pavyzdžius: Estamos saliendo de la escuela. Estamos yendo a la Plaza de la Catedral. Mi amigo está grabando. Los turistas están haciendo fotos.

	3. Užduoties atlikimas (50 min.)    
➢ Grupės išvyksta iš mokyklos link Katedros aikštės.
➢ Kelionės metu operatorius filmuoja, o influenceris komentuoja vykstančius veiksmus.
➢ Mokiniai turi nufilmuoti bent 5 sakinius su estar + gerundio.
➢ Atvykę prie Katedros aikštės mokiniai išsaugo nufilmuotą medžiagą.
„Influencer en directo“ (Mokytoja gali atspauzdinti mokiniams prieda 2, jeigu jiems reikia užsirašyti informaciją, taip yra Bonus užduotis stipresniems mokiniams).
➢ Grupės vaikšto po aikštę ir stebi aplinką.
➢ Influenceris turi toliau filmuoti trumpą reportažą apie tai, kas vyksta aplink.
„¿Qué está pasando?“
➢ Kiekviena grupė turi surasti ir užfiksuoti bent 5 veiksmus, vykstančius aikštėje.
➢ Grupės sukuria 2-3 min. TikTok stiliaus reportažą.
Privaloma pavartoti bent 5 sakinius su estar + gerundio.

	4. Atliktos užduoties pristatymas. Apibendrinimas, refleksija. (25 min.)
➢ Grįžę į susitikimo vietą mokiniai aptaria veiklą. Mokytoja gali atspauzdinti priedą 3 ir refleksiją daryti raštu arba
➢ Kiekviena grupė pristato savo reportažą.
Pristatymo metu atsako į klausimus:
· ¿Qué estáis haciendo en vuestro vídeo?
· ¿Qué personas aparecen?
· ¿Qué está pasando en la plaza?
· ¿Qué os ha gustado más?
➢ Klasė balsuoja už:
· kūrybiškiausią influencerį;
· įdomiausią reportažą;
· taisyklingiausią ispanų kalbos vartojimą.


	5. Namų darbas (10 min.)
Parašyti 8–10 sakinių apie išvyką naudojant estar + gerundio.
Pavyzdys: Estamos visitando la Plaza de la Catedral. Mi amigo está grabando. Los turistas están haciendo fotos. Estamos aprendiendo español fuera del aula.




